Swali tas-Solitudni Telqitu bħall-Erbgħa fost il-ġimgħa. Baqa' jgħum waħdu ma' tunnellata tifkiriet … L-ewwel darba li kienu quddiem il-vetrina tad-Dhalla, ix-xatt tal-Gżira, u tħajru jixtru semi-detached house l-Kappara, viċin l-ambaxxata tal-Federazzjoni Russa … L-ewwel darba li tagħtu l-aħbar li l-period ma ġiex u qatta' ġranet sħaħ jitlob il-ħniena tas-sema biex forsi jiġi, waqt li jisħet xortih għax fettillu jilgħab man-nar… Dakinhar li ħaditu magħha jixtri l-ħwejjeġ intimi mingħand Marks and Spencer u wiċċu beda jvarja fl-aħmar, fir-roża u fl-abjad bil-mistħija … Dakinhar li kien il-Mater Dei għax beda jinqatagħlu n-nifs u hi qagħdet tmellsu u taqralu l-poeżiji ta' mħabba ta' Pessoa li kienet għadha kemm xtrat xijumejn qabel mingħand regettier fi Triq San Kristofru l-Belt wara x-xogħol… It-tazza wiski mdardra bi ftit misħun li kien ilegleg kuljum ma kinitx biżżejjed biex jinsieha. Ma' kull grokk kien itiegħem ċerta mluħa: l-imluħa tal-mewt. Jgħidx'jgħid sinjali kien hemm minn qabel, Ankejekk hu qatt maxamm xejn. Lanqas dakinhar li riedet tidħol fil-fond miegħu ma ntebaħ. U meta tathielu bl-imgħarfa wkoll baqa'ma ntebaħx u kellha tkun diretta u tiffissa hi data u ħin biex ikunu ftit weħidhom u tgħidlu bil-vulkan li kienet lesta li tixgħel f'ħajtu jekk jilqagħha f'dinjitu. għadd 34 LXXXIV 35 Il-falliment tiegħu li kien jemmen fil-ħrejjef li l-imħabba tirbaħ fuq kollox u minkejja l-maltemp, il-konklużjoni se tkun sabiħa. Mhux hekk kienet taqralu ommu meta kien tfajjel qabel jimtedd għad-dinja tal-ħolm2 Meta għalqet il-bieb ta' barra biex ma terġax lura b'dik il-kalma klassika li toqtlok, b'mixja tixbah lil dik ta' kardinal kburi liebes il-cappamagna tiela' l-korsija tul katidral, ħasibha xi ċajta goffa. Xi kummiedja fjakka tal-1 ta' April. Meta dalam sew u ħadd ma reġa' lura ntebaħ li ma kienet ċajta xejn. Induna li ċ-ċavetta tagħha ħallietha warajha fuq is-sottospecchio bil-kev chain b'kollox li kienu xtraw flimkien minn Golden Lane tal-Kastell ta' Praga. Dakinhar kienu xxarrbu tixriba tal-Bambinl U wara daru għal xulxin. Jinħabbu qishom l-ewwel darba. Ħallietu waħdu u ma' pitkalija aċtu. Ħallietu waħdu bi mnieħru miftuħ beraħ ifittex id-dħaħen tas-sigaretti tagħha li tant kien jobgħod u li kienu joqtluh u jikkargawlu l-ażma. Ħallietu waħdu mal-mowbajl jistenna l-SMSs tagħha imma ħlief riklami u aħbarijiet li waslet l-elezzjoni ma kienx jirċievi. F'ruħu kienet tbexxex kuljum tilja xita. Kienet tinżel bħal frosta li tgħawwar b'qilla. Tiknes u tkaxkar dak kollu li joħroġ għan-nofs. Tgħolli b'qilla t-tappieri. Tneżża' s-siġar folti. Timblokka l-mogħdijiet. Ruħu kienet għatxana għar-rebbiegħa. Telqet u magħha ħadet l-alfabett tiegħu. Ħatfa silenzju kienet taqa' fih wara li jiġbed il-bieb ta'barra wara jum xogħol qalb il-fajls sofor. Kien impjegat mad-Dipartiment tat-Taxxi Interni jaqla' l-kontijiet li baqgħu ma tħallsux. Xi drabi l-fajls kien iġibhom miegħu d-dar biex ikollu fiex jedha u ma joqgħodx jaħseb li hu kien wieħed minn dawk li martu ħalliet soddtu u marret tingarża ma'ħaddieħor, aktarx agħar minnu. Lilu ħallietu bil-qrun u bil-ħsieb li min jaf kemm-il wieħed iktar kien hemm. Kemm-il wieħed daħħlitu fil-parapett, fis-salott u fil-kamra ta' ġewwa tagħha. Ximkien fil-memorja tiegħu kien hemm test ta' drammaturgu liismu nsieh, li kien segwa t-teatru tad-Deporres ta' Tas-Sliema, iddedikat lill-komuti li bi qrunhom taqqbu s-soqfa: Bħalu ġralu ċ-Ċopper; ix-xufier tal-Kummissarju tat-Taxxi Interni. Kien fih m'ogħla hawn u xorta għamlithielu. Biex taqgħad ma' min … ma' patri Dumnikan. 36 Leħen il-Malti Hu ma kellux il-guts taċ-Ċopper idaħħal mara wara oħra flokha, u jinqeda biha, isabbatha ma' fejn jiġi, u jilgħabilha xi daqqtejn kif jaf hu jekk tirrifjuta li tiżfen il-mużika tiegħu. Telqet u magħha sfrundat ruħu. Dakinhar li ħallietu, libes it-toga u ggradwa fis-solitudni. Ma ried lil ħadd. Ħlief lilha. Imma 'lilha' qatt ma ġiet lura. Lilha kien jaraha kullimkien. Imqarfil-linji u d-disinn tal-madum. Fid-dellijiet ta' matul l-iljieli suwed ċappa. Qalb il-paġni tal-gazzetti. Fis-sett tal-kristall li kienu xtraw flimkien biċċa biċċa biex iżejnu l-vetrina tas-salott. Kien jisma' leħinha fil-kanzunetti li kienet tħobb tkanta waqt it-tindif jew waqt is-sewqan addoċċ bil-karozza. Il-gass kien il-fortetagħha. Kienettaqtgħu minn ġewwa hi u għaddejja minn Tal-Barrani l-Ħadd kmieni waranofsinhar titmejjel bil-kamera. Kien għadu jixtieqha tagħqad fil-garigori tiegħu. Fis-swali ta' ruħu. Fid- dinja tiegħu. Fil-ksieħ ta' sodda mifruxa ta' tnejn kien jixxennaq għaliha, għas-sħana tagħha. Kultant kien ipinġi l-forma tagħha fuq il-liżar u jerġa' lura passejn meta jħażżeż il-frugħa ta' sidirha jew l-arkati tat-tempju tagħha. Jaħsel kemm jaħsel, ir-riħa ta' bellus tagħha baqa' jxommha fil-lożor u l-investi. Il-kalmanti ma ħadmux fuqu. Ma nessewhx lilha. il-psikjatra nesa l-punt kruċjali: mingħajrha kien miżbla sħiħa. Telqet u magħha ħadet biċċa minnu. L-aqwa biċċa. għadd 34.